《八月十五日夜试院玩月呈叶判官徐教授蔡主簿》
宋代·喻良能

西风细逐桂枝生，秋月圆从屋角明。欢伯向人端有意，素娥于客亦多情。

试吟飞鹊南枝句，更听春蚕食叶声。从此涂山添胜事，四翁相遇四难并。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。